બીજી જે વધારાની સુવિધાઓ આપવામાં આવેલ છે જેમાં બલ્ક ઇ-વે બિલ જનરેટ કરવાની સુવિધા, વાહન બદલાના સંજોગો આવે ત્યારે ઇ-વે બિલમાં વાહન નંબર અપડેટ કરવાની સુવિધા, ઇ-વે બિલના પોર્ટલમાં જુદાજુદા રિપોર્ટસ મેળવવાની સુવિધા, કોન્સલિડેટેડ ઇ-વે બિલ જનરેટ કરવાની સુવિધા, માસ્ટર યુઝર્સ દ્વારા સબ યુઝર્સ બનાવવાની સરળ પ્રક્રિયા, રજિસ્ટર મોબાઇલ નંબર ઉપર એલર્ટની જોગવાઇ, સપ્લાયર, કસ્ટમર, ટ્રાન્સપોર્ટર અને પ્રોડક્ટસનો માસ્ટર ડેટા તૈયાર થાય વિગેરે સગવડો આપવામાં આવેલ છે. માલની હેરફેર સમયે ઇ-વે બિલની હાર્ડકોપી રાખવાના બદલે ફકત ઇ-વે બિલના નંબર મોબાઇલ નંબર કે અન્ય રીતે રાખીને માલ વહન કરવા જેવી સુવિધાઓ ઉપલબ્ધ છે. આ ઉપરાંત ગુજરાત ગુડઝ એન્ડ સર્વિસ ટેક્ષ એક્ટ-૨૦૧૭ના નિયમોના નિયમ-૧૩૮(એ) ની જોગવાઇ અનુસાર ઇનવોઇસ / બિલ ઓફ સપ્લાય / ડિલિવરી ચલણ સાથે રાખવાનું રહેશે.